ดื่มด้วยความรับผิดชอบ เตรียมตัวก่อนออกไปสังสรรค์ รักษาเนื้อรักษาตัว
การดื่มด้วยความรวดเร็วอาจทำให้คืนนั้นหมดสนุก ถ้าคุณดื่มเยอะ ในเวลาอันรวดเร็ว คุณอาจไม่ทันนึกว่าคุณดื่มไปมากแค่ไหนแล้ว และอาจรู้สึกไม่ดีหรือแย่กว่านั้น การดื่มไม่เกินหนึ่งแก้วต่อชั่วโมงเป็นการให้เวลาร่างกายได้เผาผลาญแอลกอฮอล์ ช่วยให้คุณไม่เมาเร็วเกินไป  จำไว้ว่าเครื่องดื่มแต่ละชนิดไม่เหมือนกัน เบียร์ 12 ออนซ์ เหล้ามอลต์ 8 หรือ 9 ออนซ์ ไวน์ 5 ออนซ์ และ เหล้าแอลกอฮอล์ 40% 1.5 ออนซ์ ต่างมีปริมาณแอลกอฮอล์ค่อนข้างจะพอๆ กัน อย่างไรก็ดี เมื่อคุณนับจำนวนแก้วที่ตัวเองดื่มไป ให้จำไว้ว่าปริมาณแอลกอฮอล์ของแต่ละแก้วอาจต่างกันมาก ตัวอย่างเช่น เอลเบียร์เข้มๆ อาจมีแอลกอฮอล์มากกว่าไลท์เบียร์ถึงสองเท่าในปริมาณที่เท่ากัน หากคุณดื่มเหล้าผสม ให้แน่ใจว่าคุณให้คนที่ไว้ใจได้ชงเหล้าให้ และอย่าให้เขาชงเหล้าแรงนัก การดื่มน้ำสลับแอลกอฮอล์ช่วยให้คุณไม่ขาดน้ำและไม่เมาเร็วไปด้วย แค่จำไว้ว่า “เว้นระยะ ไม่ใช่กระดกเอาๆ!” การออกไปสังสรรค์กับเพื่อนจะสนุกสนานหากทุกคนปลอดภัย มันอาจจะตลกดีถ้าใครสักคนหมดสติอยู่สนามหญ้าบ้านคนแปลกหน้า ใส่เสื้อผ้าคนอื่น แต่ก็ควรรับรู้ไว้ว่าการดื่มมากไปอาจเป็นอันตรายและอาจถึงชีวิตได้  ข้อแนะนำสำหรับผู้หญิงคือ ไม่ควรดื่มเกินสี่แก้ว และผู้ชายไม่ควรเกินห้าแก้ว ถ้าดื่มเหล้าขณะอยู่ที่สูง จงจำไว้ว่าความต้านทานแอลกอฮอล์ของร่างกายจะต่ำลง  เลี่ยงสถานการณ์ที่ต้องดื่มมากๆ อย่างกิจกรรมหรือเกมส์ที่ต้องดื่มเยอะๆ กิจกรรมเหล่านี้ทำให้คุณดื่มอย่างรวดเร็วเกินไป ควบคุมตัวเองไม่ได้ และทำให้อาการไม่ดี หรือกระทั่งเกิดอาการแอลกอฮอล์เป็นพิษ ซึ่งอาจอันตรายถึงชีวิตได้ หากคุณกังวลว่าจะดื่มเยอะไป หรือดื่มเร็วไป อาจลองไปเจอเพื่อนช้าที่บาร์ ปาร์ตี้ คลับ ฯลฯ สายหน่อยก็ได้ วิธีนี้จะช่วยให้คุณมีเวลาดื่มน้อยลง และคุณอาจลองเริ่มด้วยการดื่มน้ำอัดลมหรือสลับมาดื่มน้ำอัดลมเพื่อนให้ตัวคุณดื่มแอลกอฮอล์น้อยลง ดื่มน้ำมากๆ ก่อน ระหว่าง และหลังการสังสรรค์ วิธีนี้จะช่วยลดการบริโภคแอลกอฮอล์ ช่วยให้คุณไม่ต้องดื่มเหล้าเร็วเกินไป ขณะที่มีการดูดซึมและเผาผลาญแอลกอฮอล์ คุณจะรู้สึกขาดน้ำและอาจทำให้เกิดอาการเมาค้างได้ ดื่มน้ำขณะดื่มเหล้าและเมื่อตื่นนอนจะช่วยขจัดอาการเมาค้างที่เลวร้ายให้หายไปได้  บาร์หลายแห่งมีเหยือกหรือน้ำดื่มให้ลูกค้าบริการตัวเอง รู้ว่าจะหาน้ำดื่มได้จากไหนแต่เนิ่นๆ และแวะไปบ่อยๆ หากคุณดื่มที่บ้านหรือไปปาร์ตี้บ้านเพื่อน พกน้ำขวดไว้ จะได้จิบดื่มตลอดคืน ในคืนที่คุณออกไปเที่ยว คุณอาจจะไม่ได้นอนมากนัก และอาจลงเอยที่งานอาฟเตอร์ปาร์ตี้พร้อมวงดนตรีหรือปาร์ตี้ร้องคาราโอเกะ ไม่ว่าจะยังไง คุณคงไม่ได้นอนเร็วแน่ และการดื่มเหล้าก็เป็นอุปสรรคต่อการนอนในระดับการหลับฝันจึงทำให้คุณนอนพักผ่อนได้ไม่เต็มที่ การพักผ่อนให้มากก่อนออกไปดื่มจึงสำคัญมาก หากรู้ว่าจะต้องไปปาร์ตี้หนักสุดสัปดาห์นี้ ให้แน่ใจว่าระหว่างสัปดาห์คุณนอนพอเพื่อเตรียมร่างกายให้พร้อม คืนที่คุณดื่มอาจไปรบกวนความสามารถในการมีสมาธิ การแก้ปัญหา และการทำงานที่มีความซับซ้อนได้ เช่น การดื่มแอลกอฮอล์ห้าแก้วหรือมากกว่าในคืนเดียวสามารถมีผลกระทบต่อสมองและร่างกายได้ถึงสามวัน หากคุณมีแผนว่าจะออกไปดื่ม อย่าเลือกคืนก่อนการสอบ คืนก่อนงานใหญ่ ฯลฯ  การหยุดดื่มเป็นบางครั้งบางคราวก็เป็นความคิดที่ดี ตัวอย่างเช่น ให้เวลาสักหนึ่งสัปดาห์หรือหนึ่งเดือนโดยที่ไม่แตะแอลกอฮอล์เลยจะช่วยให้คุณได้พักและฟื้นฟูร่างกาย หากคุณดื่มตอนท้องว่าง แอลกอฮอล์จะออกฤทธิ์ได้เร็วกว่ามาก ซึ่งนั่นหมายความว่าปาร์ตี้จะจบเร็วเกินควร หากคุณทานอาหารให้อิ่มดีและดื่มน้ำเปล่ามากๆ ก่อนออกไปดื่ม ร่างกายจะดูดซึมแอลกอฮอล์ได้ช้าลง  การทานอาหารก่อนดื่มจะช่วยให้คุณไม่เมาเร็วไป แต่ร่างกายก็จะยังเผาผลาญแอลกอฮอล์ทั้งหมด กล่าวอีกอย่างก็คือ แอลกอฮอล์ยังคงออกฤทธิ์ต่อร่างกาย แต่คุณจะไม่รู้สึกเร็วนัก ตัวเลือกที่ดีที่ควรรับประทานก่อน ได้แก่ ขนมปัง เนื้อ ชีส พาสต้า นม ฯลฯ (อาหารเหล่านี้จะถูกย่อยอย่างช้าๆ และ/หรือมีโปรตีนสูง)  การทานอาหารโปรตีนสูงต่อขณะดื่มก็ช่วยให้ร่างกายดูดซึมแอลกอฮอล์ช้าลงได้ด้วย หากทำได้ ให้คุณพกขนมที่ดีต่อสุขภาพติดเป้ กระเป๋าถือ หรือไว้ใกล้ๆ มือ เผื่อว่าคุณต้องการขนมมาทานเพื่อชะลอการดูดซึมแอลกอฮอล์ แอลกอฮอล์ทำให้ความสามารถในการตัดสินใจลดลง คุณจึงควรต้องวางแผนสำหรับคืนก่อนออกไปเที่ยวด้วย ให้แน่ใจว่าคุณและเพื่อนตกลงกันได้ว่าจะไปที่ไหนและเมื่อไหร่ แล้วจะกลับเวลาไหน รู้ให้แน่ว่าทุกคนจะกลับบ้านอย่างปลอดภัยยังไงเมื่อปาร์ตี้เลิก การทำตามแผนเช่นนี้จะช่วยให้ทุกคนไม่หลงหรือไม่ต่างคนต่างไป และช่วยให้ไม่ไปลงเอยในสถานที่หรือสถานการณ์ที่อันตราย หากเพื่อนคุณคนไหนกต้องการรถไปส่งบ้าน ให้แน่ใจว่ามีใครสักคนทำหน้าที่เป็นสารถี จะโทรนัดแท็กซี่หรือรถสาธารณะอื่นก็ได้ ปกป้องตัวเองและผู้อื่น อย่าดื่มแล้วขับรถ ข้าวของอาจสูญหายได้ง่ายเวลาดื่ม เนื่องจากแอลกอฮอล์สามารถทำให้การตัดสินใจและความจำระยะสั้นด้อยประสิทธิภาพลง บาร์ คลับ และสถานอื่นๆ อาจคราคร่ำด้วยผู้คน ยิ่งทำให้ข้าวของหายหรือเกิดการโจรกรรมได้ง่ายขึ้น เพื่อเป็นการป้องกันไม่ให้ของหาย ให้คุณทิ้งของมีค่าที่ไม่จำเป็นไว้บ้านและเก็บของส่วนตัวอย่างกระเป๋าสตางค์ไว้ใกล้หูใกล้ตา หากคุณไปดื่มกับเพื่อนที่ไว้ใจ คุณสามารถดูแลความปลอดภัยของกันและกันได้ ให้แน่ใจว่าทุกคนทราบแผนการของคืนนั้น อย่าแยกจากกัน และตัดสินใจเรื่องต่างๆ ให้ดี   แม้คืนนั้นจะไม่มีใครขับรถ คุณก็อาจต้องเลือกใครสักคนที่จะไม่เมาและจะเป็นคนที่คอยดูให้ทุกคนอยู่ด้วยกันละดูแลความปลอดภัยของเพื่อน หากมีอย่างน้อยสองคนที่จะไม่เมาในคืนนั้น (เพื่อเป็นสารถี ฯลฯ) ก็อาจเป็นการดีสำหรับพวกเขา เพราะจะได้ไม่มีใครถูกทิ้งให้ดื่มไม่ได้อยู่คนเดียว คุณและเพื่อนๆ อาจผลัดกันเป็นสารถี/คนที่ไม่เมาในแต่ละครั้งที่ออกไปสังสรรค์ ก่อนออกไปดื่มสังสรรค์ ให้แน่ใจว่าคุณและเพื่อนมีแผนเรียบร้อยว่าจะไปที่ไหน ใครจะบ้าง และจะกลับบ้านให้ปลอดภัยกันอย่างไร หากคุณเห็นอะไรหรือใครที่ดูน่าสงสัยในคืนนั้น จงอยู่ให้ห่าง สิ่งที่คุณควรระวังและอยู่ให้ห่างเข้าไว้ ได้แก่:  คนทะเลาะกันในบาร์ คนไม่น่าไว้ใจ ที่มืดและปลอดคน อย่าทิ้งเครื่องดื่มไว้โดยไม่มีใครดูหรือรับเครื่องดื่มจากคนแปลกหน้า นี่จะช่วยให้มั่นใจว่าคุณไม่ได้ดื่มเครื่องดื่มที่มีการ “แอบใส่” ยาหรือสารอื่นๆ ไว้ ฤทธิ์จากแอลกอฮอล์อาจรุนแรงขึ้นเมื่อถูกผสมกับสารอื่นๆ รวมถึง ยาที่แพทย์สั่ง อีกทั้งคุณอาจไม่ทราบฤทธิ์จากส่วนผสมของแอลกอฮอล์กับสารอีกชนิด ทำให้การควบคุมตัวเองและรักษาตัวเองให้ปลอดภัยยากขึ้น แอลกอฮอล์ทำให้ความยับยั้งชั่งใจน้อยลงและความสามารถในการตัดสินใจต่ำลงด้วย ให้แน่ใจว่าคุณสามารถไว้ใจคนที่คุณสังสรรค์ด้วยได้และเลี่ยงการตัดสินใจทำอะไรที่จะทำให้คุณเสียใจในภายหลัง เตรียมตัวสำหรับการมีเพศสัมพันธ์อย่างปลอดภัยหากคุณคิดว่านี่เป็นส่วนหนึ่งในแผนการของคืนนั้น แม้ว่าคุณจะเมา หรือดื่มทั้งที่อายุไม่ถึง ให้ขอความช่วยเหลือหากมีคนบาดเจ็บ หมดสติ คลุ้มคลั่ง หรือดูมีแนวโน้มจะทำร้ายตัวเองหรือผู้อื่น เจ้าหน้าที่ที่มีเหตุผลจะให้ความสำคัญกับเรื่องความปลอดภัยและการรักษาความปลอดภัยให้ผู้คนมากกว่าจะสนใจว่าใครดื่มอะไรไปบ้าง
คุมการดื่มของตัวเอง. อย่าดื่มมากไป. ดื่มน้ำให้เพียงพอ. พักผ่อนให้มากก่อนไปสังสรรค์. เลือกวันดื่มให้ดี. รับประทานอาหารให้อิ่มดีก่อนดื่ม. วางแผน. จัดเตรียมรถไปส่งบ้าน. ทิ้งของมีค่าไว้บ้าน. ใช้วิธีดูแลกันและกัน. อยู่ให้ห่างจากปัญหา. รู้ว่าดื่มอะไรอยู่. อย่าผสมแอลกอฮอล์กับสารเสพย์ติดหรือยาใดๆ. ระวังจะ “เห็นผิดเป็นชอบ”. แจ้งตำรวจหรือเจ้าหน้าที่หากพบสิ่งผิดปกติ.
https://www.wikihow.com/Prepare-for-a-Night-of-Drinking https://www.wikihow.com/Prepare-for-a-Night-of-Drinking https://www.wikihow.com/Prepare-for-a-Night-of-Drinking
Drinking Responsibly Preparing to Go Out Staying Safe